**LĒMUMS**

Liepājā

|  |  |
| --- | --- |
| 2023. gada 23. martā | Nr.91/3  (prot. Nr.3, 31.§) |

Par zemesgabalu Sila ielā 7 un

Sila ielā 4 daļu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 53. un 137. punktu, izskatot biedrības “Viršu sils” 2023. gada 14. februāra iesniegumu, zemes nomas līgumus, kas 2013. gada 22. maijā un 2013. gada 16. jūlijā noslēgti starp Liepājas pilsētas pašvaldību un biedrību “Viršu sils”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 20. februāra priekšlikumu (sēdes protokols Nr.4) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt biedrībai “Viršu sils” (reģistrācijas Nr.40008208911; juridiskā adrese: Viršu iela 8-57, Liepāja) zemes nomas līgumu par zemesgabala Sila ielā 7, Liepājā (kadastra Nr.1700 004 0032) daļas 14418 kv.m platībā iznomāšanu termiņu līdz 2033. gada 21. maijam un zemesgabala Sila ielā 4 (kadastra Nr.1700 002 0154) daļas 758 kv.m platībā iznomāšanu termiņu līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2026. gada 21. maijam, dārzkopības biedrības darbībai un mazdārziņu ierīkošanai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “Viršu sils” vainas dēļ grozījumi 2013. gada 22. maijā un 2013. gada 16. jūlijā noslēgtajos zemes nomas līgumos par zemesgabalu Sila ielā 7 un Sila ielā 4 daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |